อาการเครียดหลักๆ น่าจะมาจากงานค่ะ ช่วงนี้อารมณ์จะเหวี่ยงๆ อารมณ์ดีๆ อยู่ แต่พอรู้สึกไม่พอใจอะไรเข้าทั้งการได้ยินหรือรู้สึก อารมณ์จะดาวน์ลง ไม่อยากคุยกับใคร นั่งเงียบๆคนเดียวช่วงนี้นอนไม่ค่อยหลับ เพลียง่วงนอนทั้งวัน ลำดับความคิดไม่ได้ ชอบทำและคิดหลายๆอย่างพร้อมกัน ไม่มีสติ สมาธิ บางครั้งรู้สึกไม่อยากทำอะไรเลย อยากร้องไห้ จิตตกมากๆ เลยค่ะ
สวัสดีค่ะ อาการเครียดมากนั้นอาจส่งผลต่ออารมณ์และร่างกายทำให้นอนไม่หลับ ไม่มีสมาธิ และถ้าเกิดติดต่อกันนานๆ อาจทำให้เกิดโรคซึมเศร้าหรือการเปลี่ยนแปลงทางอารมณ์ได้การดูแลตัวเองเบื้องต้น ควบคุมปัจจัยที่ทำให้เกิดความเครียด ความกังวล งดการดื่มชา กาแฟระหว่างวัน ไม่นอนกลางวัน พยายามทำใจให้สงบในช่วงที่ต้องเข้านอน ไม่ทำเรื่องตื่นเต้นหรือหวาดเสียวก่อนนอน หากนอนไม่หลับกลางดึก อาจตื่นมาทำอะไรที่ทำให้จิตใจสงบเช่นฟังเพลงเบาๆ นั่งสมาธิ ก่อนจะค่อยเข้านอนใหม่อีกครั้งและหากมีอาการการกินการนอนเปลี่ยนแปลงมาก ทำงานได้ไม่เหมือนเดิม มีความคิดอยากฆ่าตัวตาย อาจจะเข้าข่ายการมีโรคซึมเศร้าได้ ควรตั้งสติแก้ไขปัญหา พูดคุยกับเพื่อนหรือครอบครัวเพื่อระบายความทุกข์ หรือการไปพบจิตแพทย์เพื่อประเมินอาการก็อาจจะเป็นการดีค่ะ